האלבום כולל רמיקסים לשירים מתוך אלבום הבכורה של לנוקס, "Shea Butter Baby", וכולל הופעות אורח של דוג'ה קאט, סמינו ודורנד ברנר, ברמיקסים לשירים "BMO", "I Been" ו-"Facetime" בהתאמה.
פרייבט פארטי (היאבקות מקצועית)
פרייבט פארטי הם צמד מתאבקים אשר מורכב מהמתאבקים אייזיאה קאסידי ומארק קוון, המופיעים בארגון ההיאבקות All Elite Wrestling (AEW).
הצמד ערך את הופעת הבכורה שלו בארגונים העצמאיים בנוסף לארגונים בעלי שם גדול יותר כמו House of Glory (HOG) ו-Combat Zone Wrestling (CZW). באפריל 2019, הם חתמו על חוזה בארגון AEW.
היסטוריה.
ארגונים עצמאיים (2015–2019).
פרייבט פארטי ערכו את קרב הבכורה שלהם ביחד כצמד ב-21 באוגוסט 2015 במסגרת אירוע של ארגון ההיאבקות House of Glory (HOG), כשגברו על ג'וש גלייד ו-TJ מרקוני. בדצמבר של אותה השנה, הם זכו באליפות הזוגות של HOG. לעומת זאת, הם הפסידו את חגורות האליפות להארדי בויז (ג'ף הארדי ומאט הארדי) באוגוסט 2016. לאחר מכן, השניים זכו במספר אליפויות זוגות נוספות של הארגונים Fight The World Wrestling (FTW), Game Changer Wrestling (GCW), Pro Wrestling Magic (PWM) ו-Warriors of Wrestling (WOW). הצמד הופיע במספר ארגונים נוספים כמו Combat Zone Wrestling (CZW) ו-New York Wrestling Connection (NYWC) בין השנים 2016 ל-2018.
All Elite Wrestling (2019–היום).
ב-22 באפריל 2019, דווח על חתימתם של הצמד פרייבט פארטי בארגון ההיאבקות All Elite Wrestling (AEW). הם ערכו את קרב הבכורה שלהם בארגון במופע המקדים לאירוע Fyter Fest, שנערך ב-29 ביוני, בהפסד לבסט פרנדס (צ'אק טיילור וטרנט בארטה) בקרב זוגות משולש אשר כלל בנוסף את SoCal Uncensored (פרנקי קאזריאן וסקורפיו סקיי). במופע המקדים לאירוע All Out, שנערך ב-31 באוגוסט, הם גברו על The Hybrid2 (אנחליקו וג'ק אוואנס). לאחר מכן, השניים התמודדו בטורניר אשר קבע את אלופי הזוגות הראשונים של AEW, כשהם ניצחו את היאנג באקס (מאט וניק ג'קסון) בסיבוב הראשון, אך הפסידו בשלב חצי הגמר ללוצ'ה בראדרס (פנטגון ג'וניור וריי פיניקס). באירוע Full Gear, שנערך ב-9 בנובמבר, פרייבט פארטי כשלו בניסיונם לזכות באליפות הזוגות של AEW לאחר שהפסידו לאלופי הזוגות, SoCal Uncensored, במסגרת קרב זוגות משולש אשר כלל בנוסף את הלוצ'ה בראדרס. במופע המקדים לאירוע Double or Nothing, שנערך ב-23 במאי, פרייבט פארטי הפסידו לבסט פרנדס בקרב זוגות אשר קבע את הטוענים לכתר לאליפות הזוגות של AEW. בלילה הראשון של הספיישל Fyter Fest, שנערך ב-1 ביולי, פרייבט פארטי ניצחו את סנטנה ואורטיז וכתוצאה מכך קיבלו קרב על אליפות הזוגות של AEW שבוע לאחר מכן במסגרת הלילה השני של הספיישל. במסגרת לילה זה, שנערך ב-8 ביולי, הם כשלו בניסיונם לזכות בחגורות אליפות הזוגות. שבועיים לאחר מכן, השניים הפסידו ל-FTR (קאש וילר ודקס הרווד). במופע המקדים לאירוע All Out, שנערך ב-5 בספטמבר, פרייבט פארטי ניצחו בקרב זוגות את נציגי הדארק אורדר, אלכס ריינולדס וג'ון סילבר. ב-16 בספטמבר, פרייבט פארטי נחלו הפסד לכריס ג'ריקו וג'ייק הייגר. ב-4 בנובמבר, פרייבט פארטי נחלו הפסד ליאנג באקס. ב-20 באוגוסט 2021 בפרק הספיישל "The First Dance" של התוכנית השבועית "Rampage", השניים הפסידו לג'וראסיק אקספרס (ג'ונגל בוי ולוצ'סאורוס). במופע המקדים לאירוע All Out, שנערך ב-5 בספטמבר, הארדי פאמילי אופיס (מאט הארדי ופרייבט פארטי) וההייבריד 2 (אנחליקו וג'ק אוואנס) הפסידו לבסט פרנדס (אורנג' קאסידי, צ'אק טיילור ווילר יוטה) וג'וראסיק אקספרס (ג'ונגל בוי ולוצ'סאורוס). ב-28 בינואר 2022 בפרק של התוכנית "Rampage", השניים כשלו בניסיונם לזכות באליפות הזוגות של AEW לאחר שהפסידו לאלופי הזוגות, ג'וראסיק אקספרס (ג'ונגל בוי ולוצ'סאורוס).
חיים אישיים.
אייזיאה קאסידי נולד ב-10 ביולי 1997 בניו יורק. שמו האמיתי של מארק קוון הוא דיקוונטין רדן והוא נולד ב-12 באפריל 1994 גם הוא בניו יורק.
פסגת דאגו
פסגת דאגו (באנגלית: Daggoo Peak) היא פסגה סלעית, בחוף המזרחי של ארץ גרהאם, שבאנטארקטיקה.
הפסגה ממוקמת לאורך הצד הצפוני של שפכו של קרחון פלאסק; 9 קילומטרים מערבית - דרום-מערבית מנקודת טשטגו.
גובהה של הפסגה 905 מטרים מעל פני הים.
היסטוריה.
גילוי ומיפוי הפסגה.
הפסגה נסקרה וצולמה בחלקה בשנת 1947 על ידי סקר שטחי חסות איי פוקלנד.
מקור השם.
שמו של הקרחון ניתן לו על ידי הוועדה המייעצת לשמות אנטארקטיים של בריטניה.
הקרחון נקרא על שמו של דאגו - דמות מ"מובי דיק" - ספרו של הרמן מלוויל. מטיל צלצל באונייה "פקווד" בספר.
שם זה ניתן בדומה לשמות אתרים נוספים באזור, הקרויים על שם דמויות מהספר.
הלמוט רסמוסן
הלמוט ליף רסמוסן (בדנית: מילדורף-ואלדלאגר; נולד בסביבות שנת 1925) הוא משתף פעולה דני שהשתתף במלחמת העולם השנייה כחבר במערך החמוש של הרייך השלישי - הגייסות החופשיים של דנמרק. בשנת 2016 הוא הוצב במקום השישי ברשימת פושעי המלחמה הנאצים המבוקשים ביותר על פי מרכז שמעון ויזנטל .
ביוגרפיה.
הוא נולד כהלמוט לייף רסמוסן. במהלך מלחמת העולם השנייה הוא היה מתנדב של הגייסות החופשיים הדנים (Frikorps). בשנים 1942–1943 שימש כשומר במחנה השמדה ליהודי בוברויסק, בלארוס בשם ואלדלאגר. רסמוסן עצמו טוען שלא השתתף ברצח יהודים.
לאחר המלחמה שינה את שמו להלמוט ראסבול. הוא עבד כטכנאי בקולנוע. הוא התחתן ונולדו לו שני ילדים. גר בקופנהגן.
משנת 2015 דרש מרכז שמעון ויזנטל את פתיחת ההליכים בתיק ראסבול, שבשנת 2016 הציב אותו במקום הששי ברשימת הפושעים הנאצים המבוקשים ביותר. בנובמבר 2016 הודיעה התביעה הדנית כי לא מצאה עדות למעורבותו של הלמוט ראסבול ברצח יהודים במחנה בוברויסק.
מארק מזרח גרמני
שיטת פרובניוס
שיטת פרובניוס היא שיטה לפתרון משוואות דיפרנציאליות רגילות (מד"ר) מסדר שני, סביב נקודה סינגולרית.
רקע.
במתמטיקה, כאשר מעוניינים לפתח פתרון של משוואה דיפרנציאלית רגילות (מד"ר) מסדר שני, סביב נקודה סינגולרית, ישנן מספר דרכים להגיע לפתרון. בפתרון משוואות דיפרנציאליות מסדר שני, אחת השיטות הנפוצות ביותר היא פיתוח טורי חזקות סביב נקודה formula_1 בה אנו מעוניינים. כאשר מעוניינים בפיתוח טור חזקות סביב נקודה שהיא סינגולרית רגולרית (רגילה) במערכת המשוואות שלנו, נשתמש בשיטת פרובניוס, הקרויה על שם פרדיננד גאורג פרובניוס - מתמטיקאי גרמני מן המאה ה-19. פרובניוס, בוגר אוניברסיטת ברלין, כתב את תזת הדוקטורט שלו על משוואות דיפרנציאליות ומנחה הדוקטורט שלו היה קארל תיאודור וילהלם ויירשטראס הנודע, בין היתר, במשפטי ויירשטראס ונחשב לאבי האנליזה המודרנית.
נקודות סינגולריות רגילות.
טרם ניגש לפתרון המשוואה הרצויה, עלינו תחילה לבדוק האם ישנה סינגולריות במערכת ואם ישנה - מהי סוגה. נתבונן במד"ר מסדר שני הבאה:
formula_2
ערך של המשתנה formula_1 המאפס את הפונקציה formula_4יקרא נקודה סינגולרית של המשוואה (מערכת) ולמעשה מאפס את הסדר המוביל של המשוואה הדיפרנציאלית.
נקודה סינגולרית רגולרית.
נקודה סינגולרית, תקרא , או רגילה, באם מתקיימים התנאים הבאים:
כלומר, נקודה formula_1 תקרא נקודה סינגולרית רגולרית אם הגבולות קיימים וחסומים. אלו התנאים על מקדמי הפונקציה formula_8 ונגזרותיה, במשוואות דיפרנציאליות מסדר שני.
תנאי חסימות הוא עיקרון מאוד דומיננטי בפתרון משוואות דיפרנציאליות בכלל ועם תנאי שפה בפרט במערכות פיזיקליות.
תיאור השיטה.
נסתכל על הצורה הכללית של משוואה דיפרנציאלית מסדר שני הבאה:
formula_9, כאשר formula_10
הפונקציות formula_11 וformula_12 הן פונקציות אנליטיות בתחום הנתון, סביב הנקודה formula_4 שהיא סינגולרית רגולרית.
על מנת למצוא את מרחב הפתרונות הכולל, עלינו למצוא 2 פתרונות בלתי תלויים ליניארית (בת"ל) שיקיימו את המשוואה, או במילים אחרות, הצבת הפתרון במשוואה המקורית תיתן את הפתרון 0.
הפתרונות שיתקבלו יהיו טורים סופיים, או אינסופיים, בהתאם למשוואה הנתונה.
משוואה אופיינית.
תחילה, נחשב את ערכי הפונקציות formula_11 וformula_12 סביב הסינגולריות formula_16:
formula_17
והמשוואה האופיינית/קרקטריסטית תראה כך:
formula_18
זוהי משוואה ריבועית, אשר פתרונותיה (השורשים formula_19 ) קובעות את אופי 2 הפתרונות הבלתי תלויים של המשוואה הדיפרנציאלית.
פתרונות אפשריים.
נבדיל בין ארבעה מקרים על מנת לקבוע את צורת הפתרון:
1) אם formula_20 וגם formula_21:
formula_22.
2) אם formula_20 וגם formula_24:
formula_25
כאשר formula_26 כאשר פותרים פונקציית בסל (Bessel), נתבונן בסדר המשוואה formula_27. אם formula_28 שלם, formula_29. אם לא formula_30, formula_31.
3) אם formula_32:
formula_33
נשים לב שכאן, בפתרון של formula_34, הסכום מתחיל מ- formula_35 ולא מ- formula_36.
4) אם formula_37 וגם formula_38, כאשר formula_39:
formula_40
formula_41
formula_42 או formula_43
הלמה קיסנר
הלמה קיסנר (בגרמנית: Helma Kissner; נולדה ב-23 בדצמבר 1923, סנסבורג, מזרח פרוסיה) היא פושעת מלחמה גרמנייה מתקופת מלחמת העולם השנייה והשואה.
ביוגרפיה.
הלמה קיסנר נולדה ב-23 בדצמבר 1923 בסנסבורג, (פרוסיה המזרחית, רפובליקת וויימאר) למשפחה של נגר ועקרת בית. להלמה היו שתי אחיות, אחת מהן מתה בסוף מלחמת העולם השנייה. בשנת 1934 הצטרפה קיסנר לאגודת הנערות הגרמניות ובשנת 1941 הצטרפה למפלגה הנאצית. באמצע מלחמת העולם השנייה, הוכשרה קיסנר כמפעילת רדיו, ואז נשלחה כמפעילת רדיו וכקשרית ליחידת התמיכה הנשית בוואפן אס אס.